планера в една от следните ситуации:
 (1)
 ако не е в състояние да изпълнява задълженията си поради каквато и да било причина, включително нараняване, болест, прием на лекарства, умора или въздействие на психоактивно вещество или ако се чувства по друг начин негоден;
 (2)
 ако не са изпълнени приложимите медицински изисквания;
 ж)
 има право да откаже превоз или да свали от борда всяко лице или багаж, които могат да представляват потенциална опасност за безопасността на планера или на което и да било лице, превозвано с него;
 з)
 не допуска превоз в планера на лице, което изглежда под въздействието на психоактивни вещества до степен, която може да представлява заплаха за безопасността на планера или на лицата в него;
 и)
 гарантира, че по време на критичните фази на полета или когато се счита за необходимо в интерес на безопасността, всички лица на борда са седнали и са със закопчан и затегнат предпазен колан;
 й)
 по време на полета:
 (1)
 е със закопчан и затегнат предпазен колан; както и
 (2)
 управлява планера през цялото време, освен ако друг пилот поеме управлението;
 к)
 предприема всички действия в аварийна ситуация, която изисква незабавно решение и реакция, които той прецени за необходими според обстоятелствата. В такива случаи командирът може да се отклони от правилата, оперативните процедури и методи в рамките на необходимото в интерес на безопасността;
 л)
 ограничава полета до най-близкото подходящо по отношение на метеорологичните условия летище или експлоатационна площадка, когато неговата способност да изпълнява задълженията си е значително намалена поради болест, умора, липса на кислород или някаква друга причина;
 м)
 записва данни за използването и всички известни или вероятни дефекти по планера след приключване на полета или поредица от полети в техническия борден дневник или в полетния борден дневник;
 н)
 уведомява незабавно и по най-бързия възможен начин органа за разследване във връзка с безопасността на държавата, на чиято територия се е състояло събитието, и службите за спешна помощ на тази държава за всяко произшествие или сериозен инцидент, свързани с планера;
 о)
 докладва незабавно на компетентния орган за всяка незаконна намеса и уведомява местния орган, определен от държавата, на чиято територия е извършена незаконната намеса; както и
 п)
 докладва незабавно на съответния орган за обслужване на въздушното движение (ОВД) за всички възникнали опасни метеорологични или полетни условия, които биха могли да засегнат безопасността на други въздухоплавателни средства.
 SAO.GEN.135 Отговорности на членовете на екипажа
 а)
 Всеки член на екипажа е отговорен за правилното изпълнение на своите задължения по отношение на експлоатацията на планера.
 б)
 Никой член на екипажа не изпълнява задълженията си на планера, когато не е в състояние да го стори поради каквато и да било причина, включително нараняване, болест, прием на лекарства, умора или въздействие на психоактивно вещество или ако се чувства по друг начин непригоден.
 в)
 Всеки член на екипажа докладва на командира:
 (1)
 всяка грешка, отказ, неизправност или дефект, които според него може да повлияят върху летателната годност или безопасната експлоатация на планера, включително аварийните системи;
 (2)
 всеки инцидент.
 SAO.GEN.140 Спазване на законовите и подзаконовите актове и процедурите
 а)
 Командирът и всички други